
ס ד ר    ה י ו ם: מצב בית החולים "ביקור חולים" בירושלים


נכחו:			
חברי הוועדה:	יעקב ליצמן – היו"ר
		רוחמה אברהם
		חיים אורון
		יצחק כהן
		ניסן סלומיאנסקי
		אהוד רצאבי
		אברהם שוחט

מוזמנים:	אדית בר יוסף – עו"ד במחלקה המשפטית ההסתדרות הרפואית
		אסתר פפר – גמלאית בית חולים ביקור חולים
		רוני עמרם – נציג הוועד בית חולים ביקור חולים
		מלי אביטל – בית חולים ביקור חולים
		שמעון מלכה – דובר בית חולים ביקור חולים
		ברי בר ציון – מנהל בית חולים ביקור חולים
		יאיר טל – נציג החשב הכללי משרד האוצר
		רביב סובל – משרד האוצר
		סיגל יעקבי – עוזרת לאפוטרופוס הכללי
		שלמה שחר -  כונס

מנהל הוועדה:	טמיר כהן

יועצת כלכלית: סמדר אלחנני

נרשם על-ידי:	חבר המתרגמים בע"מ

היו"ר יעקב ליצמן:

	היה צריך להעביר עוד מיליון שקל, הוא העביר?

שלמה שחר:

	לא ראיתי את זה. היום בבוקר ישב ברי איתו בעניין הזה, ברי עוד לא הגיע, לא ראיתי עדיין את הכסף. 

	אני בישיבה בשבוע שעבר דיברתי על זה שלקראת סוף החודש אני הולך להגיש בקשה לבית המשפט. יש שני פונים, וזה המצב, יש לנו טיוטה של הבקשה, אנחנו עדיין עושים לה הגהות סופיות. מה שאנחנו הולכים להגיד בבקשה, אני יכול להגיד בקצרה, מדברים על זה שהכוונה במתכונת שלנו היתה להפעיל את זה כעסק חי, כבית חולים. אנחנו בתקופה הארוכה הזו הוכחנו שהדבר אפשרי, הוכחנו שאפשר להחזיק את בית החולים באיזון תפעולי, כאשר אנחנו מצביעים על כך שבהחלט יש גידול בפעילות של בית החולים. שיעור התפוסה הממוצע של מיטות הגיע לאחרונה למאה ועשרה אחוזים. המחלקות הפנימיות למאה שלושים אחוזים. מספר הניתוחים במהלך שנת 2004 עלה בעשרים וחמישה אחוז, מספר ימי אישפוז עלה בשמונה עשר אחוז. 

היו"ר יעקב ליצמן:

	אדוני הכונס, לא זו המטרה כרגע, לפני שאתה ממשיך, זה הכל טוב ויפה, אני רוצה לדעת, אמרת לי לא קיבלת מליון שקל עד הבוקר בחשבון. רביב, נכון או לא נכון?

רביב סובל:

	אלף נכון,

היו"ר יעקב ליצמן:

	כל השאר מיותר. 

רביב סובל:

	הבעיה היתה  שכיוון שהסכום לא היה מתוקצב ואי אפשר להעביר בתקופה תכניות תקציביות אז לא היה את מה להעביר. גם הנושא הזה הוסדר עם חשב משרד הבריאות והסכום הזה יועבר היום. 

היו"ר יעקב ליצמן:

	אני מבקש גם מרביב וגם משלמה הכונס, אני רוצה לקבל תשובה במשך היום. אני רוצה לקבל תשובה אם המיליון שקל עובר היום לבנק. אם לא, מחר יש לי דיון עם משרד הבריאות, אני סוגר את הישיבה מחר, אין ישיבה. אני אומר לך עכשיו, תודיע לכל משרד הבריאות, אין משרד הבריאות מחר. מה יש לי לדון עם משרד הבריאות על בתי חולים כשהם סוגרים אותם כאן, הם פותחים שם, 

רביב סובל:

	מחר זה יום חמישי, לא יכול להיות מחר. 

היו"ר יעקב ליצמן:

	החשב הכללי יודיע לי היום אחר הצהריים. אחר הצהריים הוא יודיע לי, אפילו שרק מחר בבוקר יראו את זה בחשבון כבר, אני רוצה לדעת אם אחר הצהריים העבירו. 

רוחמה אברהם:

	אם לא העבירו אחר הצהריים או מחר בבוקר אז כן תהיה ישיבה או לא?

היו"ר יעקב ליצמן:

	אם העבירו כסף אז כן.

רוחמה אברהם:

	איך אתה יכול לדעת, אם הם לא העבירו היום כסף, היום אחרי הצהריים זה הדד-ליין, 

היו"ר יעקב ליצמן:

	שמחר צריך להיות הכסף בבנק, זה מה שאמרתי. תודה רבה. 

הישיבה ננעלה בשעה 11:20


